Datum: 17.12.2018

Spoštovani,

objavljamo odgovore na zastavljena vprašanja gospodarskih subjektov za javno naročilo št. JHL-35/18 Nakup higienskega materiala, ki smo jih prejeli preko Portala javnih naročil.

VPRAŠANJE:

Spoštovani, v sklopu št. 2 Higiena rok pod zap. št. 1 in 3 navajate razpon gramature, pod zap. št. 5, 8 in 10 pa minimalno gramaturo, pri čemer je enota mere kos. Na ta način boste dobili med seboj neprimerljive ponudbe. na kakšno gramaturo naj torej podamo cene? Hvala za odgovor in lep pozdrav!

ODGOVOR:

Pod zaporedno št. 5 (Milo tekoče, Pink-Pearl, ADRIATIC BLUE ali enakovredno) je navedeno milo, ki je ustrezno za podajalnik Ultimo Katrin. Zaradi tega je navedena le minimalna gramatura in je naročnik navzgor ni omejil. Ponudi se cena na kos.

Pod zaporedno št. 8 (Milo trdo) je navedena minimalna gramatura. Milo s tako gramaturo najbolj ustreza naročniku. Poleg tega milo s tako gramaturo na trgu ponuja večje število proizvajalcev in je na trgu široko dostopno. Zaradi tega je navedena le minimalna gramatura in je naročnik navzgor ni omejil. Ponudi se cena na kos.

Pod zaporedno št. 10 (Pasta za umivanje rok) je navedena minimalna gramatura. Pasta za umivanje rok s tako gramaturo najbolj ustreza naročniku. Poleg tega pasta za umivanje rok s tako gramaturo na trgu ponuja večje število proizvajalcev in je na trgu široko dostopno. Zaradi tega je navedena le minimalna gramatura in je naročnik navzgor ni omejil. Ponudi se cena na kos.

VPRAŠANJE:

Spoštovani. V točki 2.3 tehnične zahteve pod točko »ZNAK ZA OKOLJE EU ECOLABEL« ali enakovredno zahtevate, da se priloži potrdilo EU Ecolabel ali enakovredno. Na strani 10, ne dovoljujete enakovrednega iz katerega izhaja, da blago izpolnjuje zahteve iz ponudbe. Zanima nas, ali lahko ponudimo enakovredne dokumente EU Ecolabel-u?

ODGOVOR:

Da, ponudniki lahko za postavko št. 1 ponudbenega predračuna za sklop št. 2 priložijo potrdilo »znak za okolje EU ECOLABEL« ali enakovredno potrdilo iz katerega izhaja, da blago izpolnjuje zahteve.

VPRAŠANJE:

Spoštovani. Glede na to, da zahtevate LUCART izdelke vam svetujemo, da si malce ogledate spodnje povezave, če niste seznanjeni s temi primeri

https://www.24ur.com/novice/slovenija/sporni-hormonski-motilec-bpa-ni-le-v-toaletnem-papirju-pac-pa-ga-je-bistveno-vec-v-hrani.html   
  
http://www.times.si/slovenija/foto-v-toaletnem-papirju-hormonski-motilci--b0334ef44d1aaea706adb9965156d14d36a67a2f.html   
  
V vaše dobro vam priporočamo, da se seznanite, saj boste za posledice odgovorni vi, ker zahtevate točno take artikle.

ODGOVOR:

Naročnik izdelke LUCART ne zahteva. V zvezi z vašimi navedbami vas obveščamo, da se je naročnik s strani uradnih institucij seznanil, da so navedbe v omenjenih člankih neutemeljene in neresnične, ter da take objave lahko pomenijo zavajanje javnosti.

VPRAŠANJE:

Spoštovani. Med tehničnimi zahtevami imate tudi merilo »ZERO WASTE« , ki predstavlja 15 točk.  
Opozarjamo vas, da to merilo krši temeljna načela javnega naročanja in veljavno zakonodajo in je nepovezano s predmetom naročila. Merilo, ki ste ga razpisali predstavlja krajevno diskriminacijo.  
Prosimo da to merilo izločite iz razpisne dokumentacije (merila). V primeru, da tega ne boste storili, bomo primorani vložiti zahtevek za revizijo.

ODGOVOR:

Koncept ZERO WASTE je strategiji MOL in povezanih podjetij zapisan že dlje čas in MOL z merilom sledi postavljeni strategiji in Uredbi o zelenem javnem naročanju, ki poudarja spodbujanje razvoja okoljskih inovacij in krožnega gospodarstva. Merila v okviru ZJN-3 so namenjena spodbudi in ne omejevanju. O diskriminaciji bi lahko govorili le, če bi bilo merilo ZERO WASTE postavljeno kot pogoj, ali pa če bi bilo merilo v sklopu ekonomsko najugodnejše ponudbe vrednoteno z visokim številom točk (npr. 50 ali več).

Merilo ZERO WASTE je bilo s strani JHL prvič uporabljeno v letu 2015. Glede na to menimo, da so imeli ponudniki dovolj časa za prilagoditev svoje ponudbe.

VPRAŠANJE:

Spoštovani. V ponudbenem predračunu imate artikle napisane za proizvajalca LUCART (edini zastopnik v Sloveniji je podjetje VALTEX d.o.o., kateri je trenutni vaš dobavitelj) in ne dovoljujete enakovrednih artiklov.  
  
Po načelih javnega naročanja morate dopuščati tudi enakovredne artikle. Torej vas sprašujemo ali lahko ponudimo enakovredne brisače in enakovredne podajalnike (ustrezne vašim zahtevam)?  
  
V primeru, ne boste dovolili enakovrednih artiklov, kršite temeljna načela javnega naročanja in trenutno veljavno zakonodajo in bomo primorani vložiti revizijski zahtevek.

ODGOVOR:

Ponudniki lahko ponudijo enakovredne artikle, pri čemer morajo biti ponujeni artikli ustrezni (namenjeni) za podajalnike, ki so navedeni v posamezni postavki ponudbenega predračuna.

Ponudniki morajo pri pripravi ponudbe upoštevati odgovore na vprašanja z dne 17.12.2018, ki so bili objavljeni na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila